
				vainelämäsaatio

				Vain elämää -televisiosarja esitteli 2010-luvulla uuden ta-voitteen: omista vaikeuksistaan liikuttuneen poptähden, jolla ei ollut enää tarvetta ”piiloutua vitsailun taakse” tai suojella yksityisimpiä ongelmiaan julkisuudelta. Artist it alkoivat itkeä ja terapoida itseään kameran edessä, posta-uksissa ja tiedotteissa. 2020-luvulla vainelämäsaatio on le-vittäytynyt kaikkialle suomalaiseen kulttuurimaailmaan. 

				Terapiatunteet ja itkeminen ovat johtaneet hyvistä ai-keista huolimatta henkisiin ”kesäuusintoihin”: muisteluun ja pysähtyneisyyteen taiteellis-tuotantoteknisellä tasolla.

				Milloin artisti on ns. vainelämäsaatio -riskiryhmässä? Yhä nuoremmat ihmiset ja uudemmat tekijät ovat vaarassa. Jo toisen ja kolmannen sinkun välissä artistit voivat alkaa pohdiskella ”tätä uskomatonta matkaa” ja julkisuutta, joka on ”vienyt aika vaikeisiin paikkoihin, mutta sit voi miettiä, kuinka se 12-vuotias versio itsestä olis ylpeä, ja sitä tyyppiä varten mä teen tätä hommaa”.

				Kaikki on kuultu. Kaikilla on vaikeaa, trauma ja jonkin-lainen haava. Riskinä on aivan uudenlainen kollektiivinen kyynistyminen. Medialukutaitoinen yleisö tietää kuulevan-sa opportunistisen bränditarinan. 

				kuva 1. Kuulijan katseen suunta ennen ja nyt

			

		

		
			
				Turvallisuushakuinen ja kunnollista elämää elävä musiikin kuluttaja haluaa katsoa ylöspäin (nerous, glamour), ei alaspäin (uhri/”sairas artisti”). Ylöspäin suuntautuava katse tuo tyydy-tyksen sekularisoitumisen jälkeiseen esoteeriseen kaipuuseen.

				raha: kun itse tekee, saa 

				sellaista kuin haluaa

				Vaihteeksi hyviä uutisia talouspuolelta: Ei tarvitse odottaa, että manageri, iso levy-yhtiö tai muut portinvartijat ”läm-penisivät” lahjakkuudellesi, kustantaisivat huippustudion ja pääsisit tekemään uskomatonta matkaa. Jos sinulla on läppäri, jokin soitin, lauluääni, taitoa ja näkemystä, olet jo pitkällä. On tekosyy, että ”lama” ja ”kulttuurialan ahdinko” tai ”tää kapitalistinen maailmanaika” tai ”trauma/nepsy” tai ”aiemmin tehty musa” estäisi tekemästä omaa juttua. Tällainen ajatus on Instagramin selailun ja ”doomscrollauk-sen” tuottama harha.

				Sinulla on tuotantovälineet hallussasi. Halvalla saa kal-lista soundia. Jos kaipaat käsillä näpertämistä ja rajoitteita, Muusikoiden.netissä myydään instrumentteja. Youtubessa on tutoriaaleja, joiden avulla voit opetella käyttämään nii-tä sekä tuotanto-ohjelmistoja. Voit tuottaa sellaisen levyn kuin haluat. Sinulla on täydellinen taiteellinen vapaus ja toi-vottavasti myös taitoa ja funktionaalisia työskentelytapoja. Tästä on hyvä lähteä liikkeelle. Kirpputorilta saa vaatteita, joissa menet ”keskiluokkaisesta” ja menestyneestä erilaisis-sa esiintymis- ja neuvottelutilanteissa. Kukaan ei käske lai-mentamaan musicia suomalaiseen makuun sopivammaksi. ”Henkinen lama” on ohi, jos haluat niin. 

				kuva 2. Artistin locus of control ja vastuu

			

		

		
			
				Artistin kontrolliodotukset ja niiden seurauksia

				posttraumaattinen stress aika ja terapia-sloppi: tosikko ei voi olla hauska

				Erilaiset vähemmistöt kehittivät cool-asenteen alun pe-rin suojelemaan itseään suurkaupungin ärsyketulvalta, valtavirran syrjinnältä, muiden ihmisten mielipiteiltä ja konflikteilta. Jos haluaa pärjätä digitaaliajan informaatio-ähkyssä, ei voi olla ihan ”haavat auki” ja ns. worked up kai-kesta kaiken aikaa.

				Suomessa ajateltiin vuosikymmeniä, että musiikki ei saa olla riemukasta, tanssiminen on turmioksi. Syntetisaattorit olivat syntiä. Syvällinen lauluntekijä lauloi koskettavasti kär-simyksestä, runoilija oli synkkien pohjavirtojen välittäjä, joka jalosti kansaa. 2020-luvulla ”räppi” ja ”poppi” on hyväksyt-ty rockistisessa Suomessa. Kaikki festivaalit ovat nyt Radio Suomi Pop ja Ruisrock & Suomi Areena Festival. Popparei-den pitää osoittaa ”todellinen artistius” & ”diippiys” puhu-malla terapiakieltä ja tekemällä julkista trauma- ja tunnetyötä. 

				Tosikon loputon tilitys on turvallista, koska se häivyt-tää ristiriidat ja vaikeat tunteet. Tosikko on aina uhri, aina kärsinyt ja oppinut läksynsä. Tosikko ei voi koskaan olla hauska.

				kuva 3. Artisti osana kokonaisuutta

			

		

		
			
				Artistin tehtävä on määrittää raja julkisen artistipersoonan ja yksityishenkilön välillä. Artistin tulee päättää, mitä vie salaiselta tasolta julkiselle tasolle. Julkiseen artistisfääriin vietyjä asioita ei voi vetää takaisin salaiselle alueelle.

				Terapiapuheen mukaan kaikki on rationalisoitavissa, purettavissa syy- ja seuraussuhteiksi sekä samaistuttaviksi kertomuksiksi. Terapiapuheesta tulee terapiasloppia, joka uhkaa viedä pohjan psykologisen diskurssin merkityksel-lisyydeltä. Terapiapuhe ei pysty kuvaamaan suurta osaa ihmisen elämän kokemuksista. Taidetta on, koska on mui-takin tapoja välittää sitä millaista on olla olemassa. Tämä on romanttinen ajatus. Taide on elämän kokemusten käsit-telyä ja uudelleenjärjestämistä eikä selittämistä.

				Jos kaikki eivät käsitä, mistä taide kertoo, tai eivät kykene ymmärtämään mistä innoitus on saatu, jokin menee oikein. Kun teoksesta ei ole koodattavissa selkeää ”tunnetta”, tari-naa tai edes yhdellä sanalla selitettävää moodia, artisti on turvassa Spotifyn listoilta, jotka yrittävät muuttaa musicin mitattavaksi hyödykkeeksi, jota kuuluu käyttää algoritmi-sesti määritellyissä tilanteissa.

				kuva 4. Musiikkiala ei toimi ilman projisoinnista syntynyttä energiaa

			

		

		
			
				 Yleisön artistiin projisoimat tunteet generoivat toimintaa, joka tuottaa energiaa musiikkialalle. Musiikkiala pysähtyy ilman tätä energiaa.

				kuva 5. Skämmibisnes järjestelmänä

			

		

		
			
				Skämmibisneksen kivijalkoja ovat huono maku, alan ahdinko, ymmärtämättömyys ja bisneskieli. Skämmibisneksen tuotteita ovat monenlaiset konseptit, jotka aiheuttavat epäonnistumisia, huonoja kokemuksia ja yleistä epäluottamusta. Skämmibisnes luo epäluottamusta ja vie energiaa sekä resursseja muulta (oleelliselta) toiminnalta.

				skaalan ongelma ja heikkolaatuisen suosion riskit

				Maksimaalinen skaalautuminen ja joka meemissä näkymi-nen: hyvä tavoite puhelinten valmistajille, huono idea mo-nille artisteille. Jos artisti lähtee tavoittelemaan mahdolli-simman suurta yleisöä, edessä voi olla monia riskejä: mm. context collapse, ylimääräiset paineet, luetun ymmärtämi-nen, mahdolliset julkiset vaatimukset, ura mainoskasvona...

				On sietämätöntä olla liian suosittu. Lue kenen tahansa suositun poptähden omaelämäkerta. 

				Tavoitteet pitää asettaa korkeammalle kuin Spotifyn New Music Fridayhin.

				Major-julkaisijat tarjoavat alustan, mutta eivät kunnol-lisia resursseja. Majorit ovat epätoivoisia: he haluavat ”val-miita yleisöjä” sekä oman murusensa artistin algoritmisesta uskottavuudesta.

				2020-luvulla kriitikot puhuvat edelleen poptimismista. Poptimismi tarkoittaa sitä, että Arvostetun Rockin kasvat-tama kriitikko yrittää älyllistää sitä, että todella kaupalli-nen music voi olla tärkeää. Suosittu on joskus kiinnosta-vaa, ja poppia voi älyllistää, mutta kaupallinen suosio ei automaattisesti tarkoita Merkitystä. Nero music on iso ko-kemus. Paras music on aina voinut hyvin ilman kriitikoita ja selittäjiä. Taikuri yllättyy itsekin tempuistaan: artisti vapautuu selityksen vaatimuksesta.

				kuva 6. Artistin urakehitys

				Massakulttuuri on aina ollut täynnä kaikenlaista ”bulk-kia”, höttöä ja ”sloppia”. Kun ”laadun” kohdalla ei tehdä val-vontaa, huomio on kiinnittynyt epäterveellä tavalla massa-kulttuurin sisältöjen ja merkitysten ylitulkitsemiseen. Seuraus: ”kritiikkisloppi”, ”selityssloppi” algoritmissa.

				Musan määrä netissä on räjähtänyt käsiin, ja ai:llä promp-tataan algoritmeihin jäljitelmiä kaikesta olemassa olevasta. Yleisöllä on vaikeuksia löytää tai haluta uutta kuunnelta-vaa algoritmissa. Alustat ovat täynnä tekoälyllä generoitu-ja ja sisällöntuottajilla masinoituja mainoksia. Musiikkiala pysähtyy yleisön haluenergian kuihtuessa.

				Labeleistä ja julkaisijoista tulee kiinnostavampia ”alus-toja” kuin alustoista, jotka on täytetty kaupallisella tauh-kalla. Tiktokissa erikoistuneita music nörttejä kuunnel-laan. Marginaalisille, kokeellisille ja oudoille jutuille on olemassa laajempi ja avomielisempi yleisö kuin koskaan ennen. Music kannattaa julkaista omaehtoisesti ja langat pitää mahdollisimman pitkälle omissa tai luotetuissa kä-sissä. Kyse on periaatteessa independent-julkaisemisesta, mutta sanalle indie on käynyt sama kuin alternativelle: se ei ole pitkään aikaan tarkoittanut julkaisemisen tapoja vaan estetiikkaa. Se on terminä kauheiden artistien ja labelei-den kontaminoima lupaus ”tekijyydestä” ja kunnianhimon puutteesta. Ei puhuta enää indiestä: puhutaan music. Laatu music. Erilainen music. Uusi music.

				kuva 7a. Artistin epä-terve unelmakartta

				Flow Festivalin ongelma ei ole kapitalismi, josta se pitäisi ”vapauttaa”. On luonnollinen kehityskulku, että tapahtuma-festivaali muuttuu ennen pitkää tylsemmäksi, jos se on kas-vanut tarpeeksi isoksi pienessä maassa. Suuren festivaalin pitää skaalautua ja siirtyä kansainvälisten pääomasijoittajien portfolioon pysyäkseen toiminnassa. Kun festivaali kasvaa tiettyyn pisteeseen, siitä tulee korporaatioiden kokoontumi-nen ja pienimuotoisemmat yhteistyökumppanit katoavat.

			

		

		
			
				kuva 7b. Terve ja toimiva artisti

				entropian pysäyttäminen ja terveys

				Suomalaisen musiikkialan ongelmat perustuvat termo-dynamiikkaan. Kun suljettu systeemi kasvaa tai pysyy ennallaan, systeemin kokonaisentropia kasvaa. Kun systee-mi sulkeutuu ja jumiutuu, kohdataan tasapainotila, jossa mitään uutta ei voi syntyä. Termodynamiikassa täysin sul-jettu systeemi saavuttaa lopulta maksimientropian eli ter-modynaamisen kuoleman, jossa kaikki energia on tasoittu-nut ja kaikki liike lakkaa. Terveet toimintatavat ja paremmat unelmat reboottaavat alan toiminnan ja käynnistävät musii-kin kehityksen. Näin myös yleisön halu alkaa virrata ter-veellä tavalla ja suuntautua kohti ennenkuulumatonta. Laa-dukas uusi music tyydyttää kuulijan (myös kansainvälisen) esoterian kaipuuta, sekä laukaisee useiden mielihyvää luon-taisesti lisäävien välittäjäaineiden erittymistä. Elämä vaatii toimiakseen avoimuutta, jatkuvaa energian ja informaation vaihtoa, heittäytymistä tuntemattomaan.

				kuva 8a. Tapoja onnistua musiikissa

			

		

		
			
				kuva 8b. Tapoja epäonnistua musiikissa

